*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2018. gada \_\_. \_\_\_\_\_\_

**.§**

**Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana"**

1. Pieņemt zināšanai iesniegto informatīvo ziņojumu.

2. Informatīvā ziņojuma pielikumā minētajām ministrijām, kas atbildīgas par attiecīgo likumprojektu sagatavošanu un virzību, līdz 2019. gada 1. martam:

2.1. izstrādāt attiecīgos likumprojektus atbilstoši informatīvā ziņojuma "Nozaru administratīvo pārkāpumu kodifikācijas ieviešanas sistēma", kas tika pieņemts zināšanai Ministru kabineta 2014. gada 22. aprīļa sēdē (prot. Nr. 24 26. §), 1. pielikumā noteiktajam;

2.2. izstrādātos likumprojektus pirms to izsludināšanas Valsts sekretāru sanāksmē nodot apspriešanai Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā (turpmāk – darba grupa);

2.3. darba grupā izskatītos likumprojektus pieteikt izsludināšanai Valsts sekretāru sanāksmē.

3. Ministrijām (institūcijām), kuru izstrādātie likumprojekti ir izskatīti darba grupā un par kuriem darba grupa ir pieņēmusi lēmumu atkārtoti tos izskatīt darba grupā, līdz 2019. gada 1. februārim:

3.1. precizēt likumprojektus atbilstoši darba grupā nolemtajam;

3.2. precizētos likumprojektus nodot apspriešanai darba grupā;

3.3. darba grupā izskatītos precizētos likumprojektus pieteikt izsludināšanai Valsts sekretāru sanāksmē.

4. Atbildīgajām ministrijām (institūcijām) līdz 2019. gada 1. februārim:

4.1. pieteikt izsludināšanai Valsts sekretāru sanāksmē likumprojektus, kas izstrādāti atbilstoši informatīvā ziņojuma "Nozaru administratīvo pārkāpumu kodifikācijas ieviešanas sistēma", kas tika pieņemts zināšanai Ministru kabineta 2014. gada 22. aprīļa sēdē (prot. Nr. 24 26. §), 2. punktā noteiktajam uzdevumam vai atbilstoši Ministru kabineta 2016. gada 13. decembra sēdes protokola Nr. 68 67. § "Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana"" 2. punktā noteiktajam uzdevumam un izskatīti darba grupā;

4.2. likumprojektus, kas izstrādāti atbilstoši informatīvā ziņojuma "Nozaru administratīvo pārkāpumu kodifikācijas ieviešanas sistēma", kas tika pieņemts zināšanai Ministru kabineta 2014. gada 22. aprīļa sēdē (prot. Nr. 24 26. §), 2. punktā noteiktajam uzdevumam vai atbilstoši Ministru kabineta 2016. gada 13. decembra sēdes protokola Nr. 68 67. § "Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana"" 2. punktā noteiktajam uzdevumam un nodoti apspriešanai darba grupā, bet tajā vēl nav izskatīti, pieteikt izsludināšanai Valsts sekretāru sanāksmē pēc to izskatīšanas darba grupā.

5. Atbildīgajām ministrijām (institūcijām) līdz 2019. gada 15. janvārim izvērtēt to kompetencē esošajos likumprojektos ietvertos administratīvos pārkāpumus, un gadījumā, ja tiek konstatēts, ka šajos likumprojektos ir ietverti administratīvie pārkāpumi informācijas sniegšanas jomā un amatpersonu likumīgo prasību nepildīšanas vai amatpersonu darbības traucēšanas jomā, informēt par to Tieslietu ministriju.

6. Tieslietu ministrijai sagatavot un tieslietu ministram līdz 2020. gada 1. martam noteiktā kārtībā iesniegt Ministru kabinetā informatīvo ziņojumu par Nozaru administratīvo pārkāpumu kodifikācijas ieviešanas sistēmas īstenošanu.

7. Atzīt par aktualitāti zaudējušu Ministru kabineta 2016. gada 13. decembra sēdes protokola Nr. 68 67. § "Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana"" 2. un 3. punktu.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs